钦定古今图书集成/明伦汇编/人事典/第093卷 > 宋
## 钦定古今图书集成/明伦汇编/人事典/第093卷 > 宋

### 文帝元嘉二十八年诏遭寇郡县掩骼封尸

按《宋书文帝本纪》，二十八年“二月丙辰，索虏自盱眙
奔走。癸酉，诏曰：‘𤞤允孔炽，难及数州，眷言念之，寤寐
兴悼。凶羯痍挫，迸迹远奔，雕伤之民，宜时振理。凡遭
寇贼郡县，令还复居业，封尸掩骼，赈赡饥流。东作方
始，务尽劝课，贷给之宜，事从优厚。其流寓江淮者，并
听即属，并蠲复税调’。”

### 孝武帝大明元年遣使葬疾疫死者

按：《宋书孝武帝本纪》：“元年夏四月，京邑疾疫。丙申，遣
使按行，赐给医药，死而无收敛者，官为敛埋。”

====后废帝元徽二年五月丁酉诏京邑二县埋藏所杀====贼并战亡者。

按：《宋书后废帝本纪》云云。

### 顺帝昇明元年齐王筑新亭垒凡古墟曩隧悉为收葬

按《宋书顺帝本纪》，不载。按《南齐书高帝本纪》，元年
闰十二月辛丑，太祖率大众出屯新亭中兴堂，治，严
筑垒。教曰：“河南称慈，谅由掩胔，广汉流仁，实存殡朽。
近袤制兹营，崇沟浚堑，古墟曩隧，时有湮移，深松茂
草，或致刊薙。凭轩动怀，巡隍增怆。宜并为收改葬，并
设薄祀。”